
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๔  ธันวาคม  พ.ศ. ๒๕๕๖
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.
ก. จงแสดงคำประณามและปฏิญญาทั้งบาลี และคำแปล
ข. สัทธรรมมี่กี่อย่าง  คืออะไรบ้าง  ให้แสดงความหมายด้วย?
๒.
ก. จงแสดงธรรมชาติของ  จิต  เจตสิก  รูป  นิพพาน  ไม่ต้องอธิบาย  ?
ข. จงแสดงวจนัตถะของ  จิต และ รูป อย่างละหนึ่งตัวอย่าง ?
๓. จงแสดงบาลีและคำแปลในจิตดังต่อไปนี้

ก. โลภมูลจิตดวงที่ ๑ กับดวงที่ ๓

ข. อเหตุกกริยาจิต ๓

ค. มหาวิปากจิตดวงที่ ๒ กับดวงที่ ๗
ง. ปฐมฌานจิต ๓
๔. ให้จำแนกจิต ๑๒๑ ดวง  มาโดยชาติเภทนัย  และเวทนาเภทนัย ?  มาโดยละเอียด
๕  
ก.  จงแปลคาถาลักษณะ ๔ ประการของเจตสิก ดังต่อไปนี้


เอกุปฺปาทนิโรธา  จ
           
เอกาลมฺพนวตฺถุกา
เจโตยุตฺตา  ทฺวิปญฺญาส

ธมฺมา  เจตสิกา  มตา
ข. จงแสดงธรรมชาติของเจตสิกดังต่อไปนี้  ผัสสเจตสิก  วิริยเจตสิก     โมหเจตสิก    โลภเจตสิก    
โทสเจตสิก    สัทธาเจตสิก      สัมมาวาจาเจตสิก   ปัญญาเจตสิก
๖.  
ก. ให้แสดงสัมปโยคนัย  ในเจตสิกดังต่อไปนี้  ว่าประกอบได้ในจิตเท่าไร  คืออะไรบ้าง
วิตก  อธิโมกข์  สัมมาอาชีวะ  มุทิตา  ปัญญา 

ข. อกุศลเจตสิก  ๑๔  มีสัมปโยคนัยกี่นัย  คืออะไรบ้าง ?
๗. จงแสดงสังคหนัย  ในจิตดังต่อไปนี้

ก. โลภมูลจิตดวงที่ ๒  และดวงที่ ๘
ข. โทสมูลจิตดวงที่ ๒
ค. โมหมูลจิตดวงที่ ๑



ง. มหาวิปากจิตดวงที่ ๒

จ. ปฐมฌานจิต ๓
ฉ.ปฐมฌานจิต ๘
๘.
ก. จงแสดงคาถารูปปรมัตถ์พร้อมคำแปล ?

ข. รูป  ๒๘  นั้นเมื่อจัดเป็นประเภทใหญ่แล้วมีเท่าใด? คืออะไรบ้าง? และเมื่อจัดเป็นประเภทเล็กมีเท่าใด ? 
คืออะไรบ้าง ?

๙.
ก. ให้แสดงความหมายและจำนวนของสมุฏฐานของรูปว่ามีจำนวนเท่าไร  คืออะไรบ้าง ?   ดังนี้    
 เอกสมุฏฐานิกรูป   ทวิสมุฏฐานิกรูป  ติสมุฏฐานิกรูป  จตุสมุฏฐานิกรูป   นกุโตจิสมุฏฐานิกรูป 
ข. ให้แปลคาถาดังต่อไปนี้

อฏฺฐวีสติ   กาเมสุ

โหนฺติ   เตวีส  รูปิสุ




สตฺตรเสวสญฺญีนํ

อรูเป  นตฺถิ  กิญฺจิปิ ฯ
๑๐. 
ก. ให้แสดงความแตกต่างกันระหว่างสอุปาทิเสสนิพพาน  และอนุปาทิเสสนิพพาน และจงจำแนกนิพพานทั้ง  ๒  อย่างนี้โดยบุคคล
       
ข. คำว่า “อุปาทิ”  ที่มีในบทว่า สอุปาทิเสสนิพพานนั้น องค์ธรรมได้แก่อะไร จัดเป็นขันธ์ได้เท่าไร ?

*****************************************

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๕ ธันวาคม  พ.ศ. ๒๕๕๖
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

1. ก. เมื่อว่าโดยสรุปแล้วธรรมชาติของจิตนั้นมีอยู่กี่ประการ คืออะไรบ้างฯ
ข. จิตมีกี่ประเภท  คืออะไรบ้าง  ยกบาลีขึ้นแสดงด้วย ?
ตอบ
ก. มีอยู่ ๓ ประการคือ 

๑. มีการรับอารมณ์อยู่เสมอ

๒. เป็นเหตุให้เจตสิกทั้งหลายรู้อารมณ์ได้คล้ายๆกับผู้นำ

๓. ทำให้สิ่งที่มีชีวิตและไม่มีชีวิตวิจิตรพิสดาร


ข.  จิตมี ๔ ประเภท  คือ กามาวจรจิต  รูปาวจรจิต  อรูปาวจรจิต  โลกุตตรจิต

ดังมีบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ   โลกุตฺตรญฺเจติ
๒.  คำว่า  “สหคตํ”  มีกี่อย่างคืออะไรบ้าง  จงแปลด้วย ?

ตอบ
คำว่า “สหคตํ”  มี  ๕  อย่างคือ

๑. โสมนสฺสสหคตํ
จิตที่เกิดพร้อมด้วยโสมนัสเวทนา
คือ  ความดีใจ

๒. อุเปกฺขาสหคตํ
จิตที่เกิดพร้อมด้วยอุเบกขาเวทนา คือ  ความเฉย ๆ

๓. โทมนสฺสสหคตํ
จิตที่เกิดพร้อมด้วยโทมนัสเวทนา
คือ  ความเสียใจ

๔. ทุกฺขสหคตํ

จิตที่เกิดพร้อมด้วยทุกขเวทนา
คือ  ความทุกข์กาย

๕. สุขสหคตํ

จิตที่เกิดพร้อมด้วยสุขเวทนา
คือ  ความสุขกาย
๓. 
ก. ในโทสมูลจิตดวงที่ ๒  มีเจตสิกประกอบ ๒๒ ดวงนั้น  เป็นอนิยตโยคีเจตสิกเท่าไร  เป็นนิยตโยคีเจตสิกเท่าไร  คืออะไรบ้าง

ข. เจตสิกที่ประกอบกับโลกียจิตได้ทั้งหมดนั้น  มีจำนวนเท่าไร  คืออะไรบ้าง ?
ตอบ
ก. เป็นอนิยตโยคีเจตสิก ๕ ดวงคือ  อิสสา  มัจฉริยะ  กุกกุจจะ  ถีนะ  มิทธะ เป็นนิยตโยคีเจตสิก ๑๗ ดวงคือ  อัญญสมานเจตสิก ๑๒ (เว้นปีติ), โมจตุก ๔  โทสเจตสิก ๑  

ข. มีจำนวน ๗ ดวงคือ  สัพพจิตตสาธารณเจตสิก ๗
๔.  รูปมีจำนวนเท่าไร คืออะไรบ้าง ให้บอกชื่อของรูปเหล่านั้นมาตามลำดับ ฯ


ตอบ   
รูปมีจำนวน ๒๘ คือ 
ปฐวี   อาโป   เตโช   วาโย   จักขุปสาท   โสตปสาท   ฆานปสาท   ชิวหาปสาท   กายปสาท   รูปารมณ์   สัททารมณ์   คันธารมณ์   รสารมณ์   โผฏฐัพพารมณ์   อิตถีภาวะ   ปุริสภาวะ   หทยะ   ชีวิตะ   อาหาระ   ปริจเฉทะ   กายวิญญัติ   วจีวิญญัติ   ลหุตา   มุทุตา   กัมมัญญตา  อุปจยะ   สันตติ   ชรตา  อนิจจตา
๕. ให้แปลบทดังต่อไปนี้ โดยสังเขป  ปทํ  อจฺจุตํ  อจฺจนฺตํ  อสงฺขตํ  อนุตฺตรํ
ตอบ
แปลบทดังต่อไปนี้ คือ


ปทํ

แปลว่า
ส่วนหนึ่ง

อจฺจุตํ

แปลว่า
ธรรมที่ไม่ตาย

อจฺจนฺตํ

แปลว่า
ธรรมที่ก้าวล่วงขันธ์ ๕ ที่เป็นอดีตและอนาคต

อสงฺขตํ

แปลว่า  ธรรมที่ไม่ได้ถูกปรุงแต่ง ด้วยปัจจัย  ๔  อย่างใดอย่างหนึ่ง

อนุตฺตรํ

แปลว่า  เป็นธรรมที่ประเสริฐ
----------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๔  ธันวาคม  พ.ศ. ๒๕๕๖
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

------------------------------------------------------------------------------------------------------------------------------------------------------------
๑.
ก. จงแสดงคำประณามและปฏิญญาทั้งบาลี และคำแปล
ข. สัทธรรมมีกี่อย่าง  คืออะไรบ้าง  ให้แสดงความหมายด้วย?
ตอบ
ก. แสดงคำประณามและปฏิญญา



สมฺมาสมฺพุทฺธมตุลํ
สสทฺธมฺมคณุตฺตมํ



อภิวาทิย  ภาสิสฺสํ
อภิธมฺมตฺถสงฺคหํ

ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเอง  ไม่มีผู้เปรียบปาน  พร้อมด้วยพระสัทธรรมและคณะพระอริยสงฆ์เจ้าทั้งหลาย  ซึ่งเป็นผู้อุดมแล้ว จักแต่งคัมภีร์ที่มีนามว่า “อภิธมฺมตฺถสงฺคห” ต่อไป

ข. สัทธรรมมี ๓ อย่างคือ

๑. ปริยัติสัทธรรม  ได้แก่  พระบาลี และอรรถกถา

๒. ปฏิบัติสัทธรรม  ได้แก่  การรักษาศีล  การถือธุดงค์ การเจริญสมถกรรมฐาน และวิปัสสนากรรมฐาน  

๓. ปฏิเวธสัทธรรม  ได้แก่  มรรค  ผล  นิพพาน  ฌาน  อภิญญา
๒.
ก. จงแสดงธรรมชาติของ  จิต  เจตสิก  รูป  นิพพาน  ไม่ต้องอธิบาย  ?
ข. จงแสดงวจนัตถะของ  จิต และ รูป อย่างละหนึ่งตัวอย่าง ?
ตอบ
ก.
จิต
 เป็นธรรมชาติที่รู้อารมณ์ (อารมฺมณวิชานนลกฺขณํ) 



เจตสิก
 เป็นธรรมชาติอาศัยจิตเกิด (จิตฺตนิสฺสิตลกฺขณํ)
รูป
 เป็นธรรมที่มีการผันแปรเปลี่ยนแปลงสลายไป(รุปฺปนลกฺขณํ)



นิพพาน
 เป็นธรรมชาติที่สงบจากรูปนามขันธ์ ๕  (สนฺติลกฺขณํ)

ข. 
วจนัตถะของจิต อารมฺมณํ  จินฺเตตีติ =  จิตฺตํ  ธรรมชาติใด
ย่อมรู้อารมณ์ คือได้รับอารมณ์อยู่เสมอ ฉะนั้น ธรรมชาตินั้นชื่อว่า จิต

วจนัตถะของคำว่ารูป  สีตุณฺหาทิวิโรธิปจฺจเยหิ  รุปฺปตีติ = รูปํ  

ธรรมชาติใด
ย่อมผันแปรเปลี่ยนแปลงสลายไปเพราะวิโรธิปัจจัยมีความเย็น  ร้อน เป็นต้น  ฉะนั้นธรรมชาตินั้นชื่อว่า รูป

๓. จงแสดงบาลีและคำแปลในจิตดังต่อไปนี้

ก. โลภมูลจิตดวงที่ ๑ กับดวงที่ ๓

ข. อเหตุกกริยาจิต ๓

ค. มหาวิปากจิตดวงที่ ๒ กับดวงที่ ๗

ง. ปฐมฌานจิต ๓
ตอบ
แสดงบาลีคำแปลในจิตดังไปนี้

ก.โลภมูลจิตดวงที่ ๑ โสมนสฺสสหคตํ  ทิฏฺฐิคตสมฺปยุตฺตํ อสงฺขาริกํ  จิตที่เกิดขึ้นโดยไม่มีการชักชวน พร้อมด้วยความดีใจ ประกอบด้วยความเห็นผิด

โลภมูลจิตดวงที่ ๓ โสมนสฺสสหคตํ  ทิฏฺฐิคตวิปฺปยุตฺตํ  อสงฺขาริกํ  จิตที่เกิดขึ้นโดยไม่มีการชักชวน พร้อมด้วยความดีใจ ไม่ประกอบด้วยความเห็นผิด

ข. อเหตุกกริยาจิต ๓ ดวงคือ

๑. อุเปกฺขาสหคตํ  ปญฺจทวาราวชฺชนจิตฺตํ  จิตที่พิจารณาอารมณ์ทางปัญจทวารที่ดีและไม่ดี  เกิดขึ้นพร้อมด้วยความเฉย ๆ

๒. อุเปกฺขาสหคตํ  มโนทวาราวชฺชนจิตฺตํ  จิตที่พิจารณาอารมณ์ทางมโนทวารที่ดีและไม่ดี เกิดขึ้นพร้อมด้วยความเฉย ๆ

๓.โสมนสฺสสหคตํ  หสิตุปฺปาทจิตฺตํ  จิตที่ทำให้เกิดการยิ้มของพระอรหันต์ เกิดขึ้นพร้อมด้วยความดีใจ

ค. มหาวิปากจิตดวงที่ ๒ โสมนสฺสสหคตํ  ญาณสมฺปยุตฺตํ  สสงฺขาริกํ  จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยปัญญา

มหาวิปากจิตดวงที่ ๗ อุเปกฺขาสหคตํ  ญาณวิปฺปยุตฺตํ  อสงฺขาริกํ  จิตที่เกิดขึ้นโดยไม่มีการชักชวนพร้อมด้วยความเฉย ๆ  ไม่ประกอบด้วยปัญญา

ง. ปฐมฌานจิต ๓  วิตกฺกวิจารปีติสุขเอกคฺคตาสหิตํ  ปฐมชฺฌาน  กุสลจิตฺตํ  วิปากจิตฺตํ  กริยจิตฺตํ  ปฐมฌานกุศลจิต ๑  วิปากจิต ๑  กริยาจิต ๑  ที่เกิดพร้อมด้วยองค์ฌาน ๕ คือ วิตก  วิจาร  ปีติ  สุข  เอกัคคตา
๔. ให้จำแนกจิต ๑๒๑ ดวง  มาโดยชาติเภทนัย  และเวทนาเภทนัย ?  มาโดยละเอียด
ตอบ
จำแนกจิต ๑๒๑  โดยชาติเภทนัย  มี ๔ ชาติ คือ
1. อกุศลชาติมี ๑๒ ดวงคือ  โลภมูลจิต ๘   โทสมูลจิต ๒  โมหมูลจิต ๒
2. กุศลชาติมี ๓๗ ดวงคือ  มหากุศลจิต ๘  รูปาวจรกุศลจิต ๕  อรูปาวจรกุศลจิต ๔ มรรคจิต ๒๐
3. วิปากชาติ มี ๕๒  ดวงคือ   อกุศลวิปากจิต ๗  อเหตุกกุศลวิปากจิต ๘  มหาวิปากจิต ๘  รูปาวจรวิปากจิต ๕  อรูปาวจรวิปากจิต ๔  ผลจิต ๒๐
4. กริยาชาติมี ๒๐ ดวงคือ  อเหตุกกริยาจิต ๓  มหากริยาจิต ๘ รูปาวจรกริยาจิต ๕ อรูปาวจรกริยาจิต ๔
โดยเวทนาเภทนัย  มี ๕ คือ
1. สุขเวทนามี ๑ ดวงคือ  สุขสหคตกายวิญญาณจิต ๑
2. ทุกขเวทนามี ๑ ดวงคือ  ทุกขสหคตกายวิญญาณจิต ๑
3. โสมนัสเวทนามี ๖๒ ดวงคือ  โลภมูลโสมนัส ๔  โสมนัสสันตีรณจิต ๑ โสมนัสหสิตุปปาทจิต ๑  มหากุศลโสมนัส ๔ มหาวิบากโสมนัส ๔  มหากริยาโสมนัส ๔ ปฐมฌนจิต ๑๑  ทุติยฌานจิต ๑๑  ตติยฌานจิต ๑๑  จตุตถฌานจิต ๑๑
4. โทมนัสเวทนามี ๒ ดวงคือ  โทสมูลจิต ๒
5. อุเบกขาเวทนามี  ๕๕  ดวงคือ
โลภมูลอุเบกขา ๔ โมหมูลจิต ๒  อเหตุกอุเบกขา ๑๔  มหากุศลอุเบกขา ๔  มหาวิบากอุเบกขา ๔ มหากริยาอุเบกขา ๔ ปัญจฌานจิต ๒๓
๕  
ก.  จงแปลคาถาลักษณะ  ๔ ประการของเจตสิก  ดังต่อไปนี้ ?


เอกุปฺปาทนิโรธา  จ
           
เอกาลมฺพนวตฺถุกา
เจโตยุตฺตา  ทฺวิปญฺญาส

ธมฺมา  เจตสิกา  มตา
ข. จงแสดงธรรมชาติของเจตสิกดังต่อไปนี้
   
ผัสสเจตสิก       วิริยเจตสิก     โมหเจตสิก    โลภเจตสิก    
    
โทสเจตสิก    สัทธาเจตสิก      สัมมาวาจาเจตสิก   ปัญญาเจตสิก
ตอบ 
ก. นักศึกษาทั้งหลาย  พึงทราบธรรมชาติของเจตสิก  ซึ่งมีจำนวน  ๕๒ ดวง ที่ประกอบกับจิต มีลักษณะดังนี้ คือ  ๑.เกิดพร้อมกับจิต  ๒.ดับพร้อมกับจิต  ๓.มีอารมณ์เดียวกันกับจิต  ๔.มีที่อาศัยเกิดอย่างเดียวกันกับจิต
 
ข. ผัสสเจตสิก     ธรรมชาติที่กระทบอารมณ์
             วิริยเจตสิก      ธรรมชาติที่มีความพยายามในอารมณ์
            
โมหเจตสิก      ธรรมชาติที่บังสภาพตามความเป็นจริงของอารมณ์ไว้  คือ หลง
           
โลภเจตสิก       ธรรมชาติที่มีความตัองการ  และติดใจในกามคุณอารมณ์
           
โทสเจตสิก       ธรรมชาติที่ประทุษร้ายในอารมณ์
          
ศรัทธาเจตสิก  ธรรมชาติที่มีความเชื่อและเลื่อมใสในพระพุทธ พระธรรม พระสงฆ์ ตามความเป็นจริง เชื่อในกรรมและผลของกรรม
         
สัมมาวาจาเจตสิก    การกล่าววาจาที่เว้นจากวจีทุจริต  ๔  ซึ่งไม่เกี่ยวกับการงานอันเป็นอาชีพ
         
ปัญญาเจตสิก       ธรรมชาติที่รู้สภาพธรรมโดยทั่วๆ  ไป ตามความเป็นจริง
๖.  
ก. ให้แสดงสัมปโยคนัย  ในเจตสิกดังต่อไปนี้  ว่าประกอบได้ในจิตเท่าไร  คืออะไรบ้าง


วิตก  อธิโมกข์  สัมมาอาชีวะ  มุทิตา  ปัญญา 

ข. อกุศลเจตสิก  ๑๔  มีสัมปโยคนัยกี่นัย  คืออะไรบ้าง ?
ตอบ 
ก. วิตกเจตสิก ประกอบได้ในจิต ๕๕ ดวงคือ กามจิต ๔๔ (เว้นทวิปัญจวิญญาณจิต ๑๐)ปฐมฌานจิต ๑๑
อธิโมกข์เจตสิก ประกอบได้ในจิต  ๑๑๐ ดวง คือ  กามจิต ๔๓  (เว้นทวิปัญจวิญญาณจิต ๑๐ วิจิกิจฉาสัมปยุตตจิต ๑)         มหัคคตจิต ๒๗ โลกุตตรจิต ๔๐
            สัมมาอาชีวเจตสิก ประกอบได้ในจิต ๑๖ หรือ ๔๘ ดวง คือ มหากุศลจิต ๘   โลกุตตรจิต ๘ หรือ ๔๐
            มุทิตาเจตสิก   ประกอบได้ในจิต ๒๘ ดวง คือ   มหากุศลจิต ๘  มหากริยาจิต ๘  รูปาวจรจิต ๑๒ 
( เว้นรูปาวจรปัญจมฌานจิต๓ )
            ปัญญาเจตสิก    ประกอบได้ในจิต ๔๗ หรือ ๗๙  ดวง คือ มหัคคตจิต ๒๗  โลกุตตรจิต ๘ หรือ ๔๐
ข. อกุศลเจตสิก  ๑๔  มีสัมปโยคนัย  ๕  นัย คือ มหากุศลญาณสัมปยุตตจิต ๔  มหาวิบากญาณสัมปยุตตจิต ๔  มหากริยาญาณสัมปยุตตจิต ๔
โมจตุกเจตสิก  โมหะ  อหิริกะ  อโนตตัปปะ  อุทธัจจะ  ๔  ดวงที่ประกอบในอกุศลจิต  ๑๒  ทั้งหมด  นับเป็น ๑ นัย
โลภะ,ทิฏฐิ, มานะ  ๓ ดวง ที่ประกอบในโลภมูลจิต  ๘  ดวงเท่านั้น  นับเป็น ๑ นัย
โทจตุกเจตสิก  โทสะ  อิสสา  มัจฉริยะ  กุกกุจจะ ๔ ดวง ที่ประกอบในโทสมูลจิต  ๒  ดวงเท่านั้น  นับเป็น ๑ นัย
ถิทุกเจตสิก  ถินะ  มิทธะ  ๒  ดวงที่ประกอบในอกุศลสสังขาริกจิต ๕  ดวงเท่านั้น  นับเป็น ๑ นัย
วิจิกิจฉาเจตสิก ๑ ดวงที่ประกอบในวิจิกิจฉาสัมปยุตตจิต  ๑  ดวงเท่านั้น  นับเป็น  ๑  นัย
๗. จงแสดงสังคหนัย  ในจิตดังต่อไปนี้

ก. โลภมูลจิตดวงที่ ๒  และดวงที่ ๘
ข. โทสมูลจิตดวงที่ ๒

ค. โมหมูลจิตดวงที่ ๑


ง. มหาวิปากจิตดวงที่ ๒

จ. ปฐมฌานจิต ๓


ฉ.ปฐมฌานจิต ๘
ตอบ
แสดงสังคหนัย ในจิตดังต่อไปนี้
1. โลภมูลจิตดวงที่ ๒  มีเจตสิกประกอบได้ ๒๑ ดวงคือ  อัญญสมานเจตสิก ๑๓  โมจตุกะ ๔  โลภะ  ทิฏฐิ  ถีทุกะ ๒ 
ดวงที่ ๘  มีเจตสิกประกอบได้ ๒๐ ดวงคือ อัญญสมานเจตสิก ๑๒ (เว้นปีติ)โมจตุกะ ๔ โลภะ มานะ 
ถีทุกะ ๒
2. โทสมูลจิตดวงที่ ๒ มีเจตสิกประกอบได้ ๒๒  ดวงคือ  อัญญสมานเจตสิก ๑๒  (เว้นปีติ)  โมจตุกะ  ๔    โทจตุกะ  ๔  ถีทุกะ ๒
3. โมหมูลจิตดวงที่ ๑ มีเจตสิกประกอบได้ ๑๕ ดวง คืออัญญสมานเจตสิก ๑๐ (เว้นอธิโมกข์, ปีติ, ฉันทะ)  โมจตุกะ ๔ วิจิกิจฉา ๑
4. มหาวิปากจิตดวงที่ ๒ มีเจตสิกประกอบได้ ๓๓ ดวงคือ อัญญสมานเจตสิก ๑๓  โสภณสาธารณเจตสิก ๑๙  ปัญญาเจตสิก ๑
5. ปฐมฌานจิต ๓ มีเจตสิกประกอบได้ ๓๕ ดวงคือ  อัญญสมานเจตสิก ๑๓  โสภณเจตสิก ๒๒ (เว้นวิรตี๓)
6. ปฐมฌานจิต ๘ มีเจตสิกประกอบได้ ๓๖ ดวง คือ อัญญสมานเจตสิก ๑๓  โสภณเจตสิก ๒๓ (เว้นอัปปมัญญา ๒)
๘.
ก. จงแสดงคาถารูปปรมัตถ์พร้อมคำแปล ?

ข. รูป  ๒๘ นั้นเมื่อจัดเป็นประเภทใหญ่แล้วมีเท่าใด ? คืออะไรบ้าง? และเมื่อจัดเป็นประเภทเล็กมีเท่าใด ? คืออะไรบ้าง ?

ตอบ 
ก.  แสดงคาถารูปปรมัตถ์พร้อมคำแปล  ดังนี้



สมุทฺเทสา  วิภาคา  จ
   สมุฏฺฐานา  กลาปโต




ปวตฺติกฺกมโต  เจติ
   ปญฺจธา  ตตฺถ  สงฺคโห ฯ
การแสดงสงเคราะห์รูปในรูปปริจเฉทนี้   พระอนุรุทธาจารย์แสดงเป็น ๕ นัย  คือ  

๑. รูปสมุทเทสนัย   
การแสดงรูปโดยสังเขป

๒. รูปวิภาคนัย   
การจำแนกรูปโดยพิสดาร

๓. รูปสมุฏฐานนัย  
การแสดงสมุฏฐานของรูป

๔. รูปกลาปนัย    
การแสดงรูปที่เกิดขึ้นเป็นหมวด ๆ

๕. รูปปวัตติกมนัย   
การแสดงความเกิดขึ้นพร้อมด้วยความดับของรูปตามลำดับ
ข. รูป ๒๘ นั้น  เมื่อจัดเป็นประเภทใหญ่แล้วมี  ๒  คือ 
๑. นิปผันนรูป ๑๘     ๒. อนิปผันนรูป ๑๐  
และเมื่อจัดเป็นประเภทเล็กแล้วมี ๑๑ คือ 
๑. มหาภูตรูป  ๔  

๒. ปสาทรูป ๕  

๓. วิสยรูป ๗ หรือ ๔  
๔. ภาวรูป ๒              

๕. หทยรูป ๑ 

๖. ชีวิตรูป ๑
๗. อาหารรูป ๑


๘. ปริจเฉทรูป ๑ 
๙. วิญญัติรูป ๒             

๑๐. วิการรูป ๕  หรือ ๓

๑๑. ลักขณรูป ๔   

๙.
ก. ให้แสดงความหมายและจำนวนของสมุฏฐานของรูปว่ามีจำนวนเท่าไร  คืออะไรบ้าง ?   ดังนี้    
 เอกสมุฏฐานิกรูป   ทวิสมุฏฐานิกรูป  ติสมุฏฐานิกรูป  จตุสมุฏฐานิกรูป   นกุโตจิสมุฏฐานิกรูป 
ข. ให้แปลคาถาดังต่อไปนี้


อฏฺฐวีสติ   กาเมสุ
โหนฺติ   เตวีส  รูปิสุ


สตฺตรเสวสญฺญีนํ

อรูเป  นตฺถิ  กิญฺจิปิ ฯ
ตอบ
เอกสมุฎฐานิกรูป  หมายถึง  รูปที่เกิดจากสมุฏฐานอย่างเดียว มี ๑๑ ได้แก่  ปสาทรูป ๕  ภาวรูป ๒  หทยรูป ๑  ชีวิตรูป ๑ รวม  ๙  รูปนี้เกิดจากกรรมเป็นสมุฏฐานอย่างเดียว   วิญญัติรูป ๒  เกิดจากจิตเป็นสมุฏฐานอย่างเดียว
          ทวิสมุฏฐานิกรูป   หมายถึง  รูปที่เกิดจากสมุฏฐานทั้ง  ๒  ได้  มี ๑  ได้แก่สัททารมณ์ ๑  เกิดจากจิต อุตุเป็นสมุฏฐาน
           ติสมุฏฐานิกรูป  หมายถึง  รูปที่เกิดจากสมุฏฐานทั้ง ๓ ได้  มี ๓  ได้แก่  วิการรูป ๓  เกิดจากจิต อุตุ  อาหารเป็นสมุฎฐาน
           จตุสมุฎฐานิกรูป  หมายถึง  รูปที่เกิดจากสมุฎฐานทั้ง ๔ ได้  มี ๙  ได้แก่  อวินิพโภครูป  ๘   ปริจเฉทรูป ๑  เกิดจากกรรม  จิต  อุตุ  อาหารเป็นสมุฏฐาน
            นกุโตจิสมุฎฐานิกรูป  หมายถึง  รูปที่ไม่ได้เกิดจากสมุฏฐานอย่างใดอย่างหนึ่ง มี ๔  ได้แก่  ลักขณรูป ๔
ข. แปลคาถาดังต่อไปนี้

ในกามภูมิ  ๑๑  รูปทั้ง  ๒๘  ย่อมเกิดได้
ในรูปภูมิ  ๑๕ (เว้นอสัญญสัตตภูมิ ๑)  รูป ๒๓ (เว้นฆานะ  ชิวหา  กายะ  ภาวรูป ๒) ย่อมเกิดได้
ในอสัญญสัตตภูมิ  ๑  รูป ๑๗  (เว้นปสาทรูป  ๕  สัททรูป ๑  ภาวรูป ๒  หทยรูป ๑ วิญญัติรูป ๒) ย่อมเกิดได้
ในอรูปภูมิ ๔  ไม่มีรูปอย่างหนึ่งอย่างใดเกิดเลย
๑๐. 
ก. ให้แสดงความแตกต่างกันระหว่างสอุปาทิเสสนิพพาน  และอนุปาทิเสสนิพพาน และจงจำแนกนิพพานทั้ง  ๒  อย่างนี้โดยบุคคล
       
ข. คำว่า “อุปาทิ”  ที่มีในบทว่า สอุปาทิเสสนิพพานนั้น องค์ธรรมได้แก่อะไร จัดเป็นขันธ์ได้เท่าไร ?

ตอบ 
ก.แสดงความแตกต่างกันระหว่างสอุปาทิเสสนิพพาน  และอนุปาทิเสสนิพพาน  ดังต่อไปนี้

สอุปาทิเสสนิพพาน  หมายความว่า  นิพพานที่เป็นไปกับขันธ์  ๕  คือ  วิบากและกัมมชรูป  ที่เหลือจากกิเลสทั้งหลาย  ว่าโดยบุคคลได้แก่  นิพพานของพระอรหันต์ที่มีชีวิตอยู่

อนุปาทิเสสนิพพาน  หมายความว่า  นิพพานที่ไม่มีขันธ์  ๕  คือ  วิบากและกัมมชรูปเหลืออยู่ ว่าโดยบุคคลได้แก่  นิพพานของพระอรหันต์ที่ปรินิพพานแล้ว
ข. องค์ธรรมได้แก่  วิบาก  และกัมมชรูป  จัดเป็นขันธ์ได้ขันธ์  ๕
------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
